**VANHUSNEUVOSTO, ITÄ-UUDENMAAN HYVINVOINTIALUE**

Aika Maanantai 3.6.2024 klo 12:59-14:43

Paikka WSOY-talo, Mannerheiminkatu 20, Porvoo, K-porras, 2. kerros,

 lautakunnan kokoushuone

Kutsutut

|  |  |  |
| --- | --- | --- |
| x | Hans Blomberg (pj.) |  |
| x | Hannes Bjurström  |  |
| x | Nina Björkman-Nysten  |  |
| x | Eeva Hava  |  |
| x | Juha Huotari |  |
| x | Petri Hyvönen (vpj. 2) *(-14:33)* |  |
| x | Hannele Käenaho-Virtala |  |
| x | Kenneth Levin  |  |
| x | Carl-Johan Numelin  |  |
| x | Aila Pukkila |  |
| x | Leena Sorjonen (vpj. 1) |  |
|  |  |  |
| - | ~~Kirsi Oksanen~~ *(poissa)* |  |
| x | Jenny Kaustell (siht.) |  |
| x | Marlene Antell (siht.) |  |
|  |

Muut

**117- §**

## 117 KOKOUKSEN AVAUS

 Puheenjohtaja Hans Blomberg avasi kokouksen klo 12:59 ja toivotti kokouksen osallistujat

tervetulleiksi.

## 118 KOKOUKSEN LAILLISUUS JA PÄÄTÖSVALTAISUUS

 Kokouskutsu liitteineen on lähetetty sähköpostitse.

 **Ehdotus:** Todetaan, että kokous on laillisesti koolle kutsuttu ja päätösvaltainen.

 **Päätös:** Todettiin, että kokous on laillisesti koolle kutsuttu ja päätösvaltainen.

## 120 ESITYSLISTAN HYVÄKSYMINEN

**Ehdotus:** Esityslista hyväksytään.

 **Päätös:** Esityslista hyväksyttiin yksimielisesti.

## 121 EDELLISEN KOKOUKSEN PÖYTÄKIRJAN HYVÄKSYMINEN

Vanhusneuvoston 8.2.2024 pitämän kokouksen pöytäkirjaa esitettiin hyväksyttäväksi.

**Ehdotus:** Pöytäkirja hyväksytään.

**Päätös:** Pöytäkirja hyväksyttiin yksimielisesti.

## 122 KOMMENTTIPYYNTÖ ALUEELLISTA EHKÄISEVÄN PÄIHDETYÖN SUUNNITELMASTA

Itä-Uudenmaan hyvinvointialueen ensimmäinen alueellinen hyvinvointikertomus- ja suunnitelma valmisteltiin vuonna 2023 ja hyväksyttiin aluevaltuustossa alkuvuodesta 2024. Valmistelua on jatkettu alueellisen ehkäisevän päihdetyön osalta. Tämä ensimmäinen alueellinen ehkäisevän päihdetyön suunnitelma täydentää hyvinvointikertomusta ja -suunnitelmaa ehkäisevän päihdetyön osalta. Alueellinen ehkäisevän päihdetyön suunnitelma kuvaa alueellista päihdetilannetta, sekä ehkäisevän päihdetyön kehittyviä rakenteita, tavoitteita ja toimenpiteitä. Tulevaisuudessa ehkäisevän työn kokonaisuus kootaan osaksi hyvinvointikertomusta ja -suunnitelmaa, ja näin ollen tämä suunnitelma tulee olemaan voimassa 2024–2025 ohjaten ehkäisevän päihdetyön kokonaisuutta hyvinvointialueella.

Itä-Uudenmaan hyvinvointialueen ehkäisevän päihdetyön suunnittelutiimi toivoo kommentteja luonnosvaiheen suunnitelmaan 21.6.2024 mennessä.

 LIITE 2: Alueellinen ehkäisevän päihdetyön suunnitelma 2024–2025.pdf

 **Vanhusneuvoston kommentit:**

* Vanhusneuvosto toteaa, että ehkäisevässä päihdetyössä ehkäisevän työn korostaminen on tärkeää. Itä-Uudenmaan hyvinvointialueella ikääntyneiden alkoholin käyttö on lisääntynyt ja on yleisempää koko maan keskiarvoon verraten. Näin ollen vanhusneuvosto toteaa, että Itä-Uudenmaan hyvinvointialueen päihdetyön suunnitelmassa edistetään päihdetyötä ennaltaehkäisevällä tavalla ja painopiste on terveydessä ja hyvinvoinnissa. Se on vanhusneuvoston mielestä hienoa.
* Vanhusneuvoston mielestä on hyvä, että päihdetyön suunnittelussa on selkeät ja oikeanlaiset vastuuhenkilöt nimetty; yksi ehkäisevän työn erityisasiantuntija, kaksi hyvinvoinnin ja terveyden edistämisen erityisasiantuntijaa sekä yksi osallisuuden erityisasiantuntija.
* Vanhusneuvosto muistuttaa myös kentällä olevista työntekijöistä, ja että niihin tulisi panostaa, eikä vaan hallintoon ja uusien projektien luomiseen, suunnitteluun ja kehittämiseen.
* Vanhusneuvosto toteaa myös, että järkevää ennaltaehkäisevää panostusta hyvinvointiin ja terveyteen ei pitäisi unohtaa Itä-Uudenmaan hyvinvointialueen säästötoimien käynnistyessä syksyllä 2024.
* Itä-Uudenmaan hyvinvointialueen yhteistyö kuntien kanssa on tärkeää.
* Asukkaiden osallistaminen todetaan myös tärkeäksi asiaksi.
* Lasten ja nuorten huolta herättävä päihteiden käyttö herätti kokouksen aikana keskustelua ja vanhusneuvosto oli sitä mieltä, että lapsiin ja nuoriin pitäisi ehdottomasti tulevaisuudessa panostaa enemmän.

**123 LAUSUNTOPYYNTÖ: VAPAAEHTOISEN TUKISUHDETOIMINNAN TOIMINTAOHJE**

 Itä-Uudenmaan hyvinvointialue on virkamiestyönä valmistellut Vapaaehtoisen tukisuhdetoiminnan toimintaohjeen. Itä-Uudenmaan hyvinvointialue pyytää ystävällisesti vanhusneuvostoa antamaan lausunnon liitteenä olevasta dokumentista ennen 9.8.2024.

 **LIITE 3:** ​​Vapaaehtoisen tukisuhdetoiminnan toimintaohje​ FI.docx

Päätös: Vanhusneuvosto totesi, että toimintaohje ei koskenut ikääntyneiden toimintaa eikä näin ollen ota sen enempää kantaa vapaaehtoisen tukisuhdetoiminnan toimintaohjeeseen.

## 124 AJANKOHTAISKATSAUS ITÄ-UUDENMAAN HYVINVOINTIALUEEN VALTUUSTOSTA, LAUTAKUNNISTA

Vanhusneuvoston edustajat, jotka edustavat vanhusneuvostoa valtuustossa ja lautakunnissa, kertoivat lyhyesti vanhusneuvostolle valtuuston ja lautakuntien vireillä olevista ajankohtaisista asioista. Edustajat kertoivat myös vanhusneuvoston lausunnoista ja miten näitä on käsitelty eri toimielimissä syksyn aikana.

 Juha Huotari, Palvelujen järjestäminen-lautakunta

* Ikäihmisten liikkumista tukevien palvelujen toimintaohjeessa on vielä kehitettävää. Voimassa olevaa liikkumista tukevien palvelujen toimintaohje on käsitelty palvelujen järjestäminen -lautakunnan kokouksissa 15.2.2023 § 4 sekä 24.05.2023 § 59 ja nyt käsittelyssä olevaan toimintaohjeeseen on tehty parannuksia. ([Palvelujen järjestäminen -lautakunta § 54 Liikkumista tukevien palvelujen toimintaohje Itä-Uudellamaalla](https://itauusimaa.cloudnc.fi/fi-FI/Toimielimet/Palvelujen_jaumlrjestaumlminen_lautakunta/Kokous_852024/Liikkumista_tukevien_palvelujen_toiminta%2812826%29))

 Leena Sorjonen, Kehittäminen ja yhteistyölautakunta

* Leena kertoi vanhusneuvostolle lyhyesti Itä-Uudenmaan hyvinvointialueen päivitetystä omavalvontaohjelmasta. Omavalvontaohjelma on strateginen instrumentti, jolla varmistetaan, että palvelut järjestetään ja toteutetaan sopimusten ja lainsäädännön sekä valvontaviranomaisten antamien lupien mukaisesti. Päivitetty omavalvontaohjelma tuodaan uudelleen kehittäminen ja yhteistyö -lautakuntaan syyskuussa 2024 päätöksentekoa varten. ([Kehittäminen ja yhteistyölautakunta - § 22 Omavalvontaohjelman päivityksen tilannekuva](https://itauusimaa.cloudnc.fi/fi-FI/Toimielimet/Kehittaumlminen_ja_yhteistyouml_lautakunta/Kokous_852024/Omavalvontaohjelman_paivityksen_tilannek%2812498%29))
* Leena kertoi myös vanhusneuvostolle professori Sirkka-Liisa Kivelän kirjoittamasta raportista [”Geriatrisen hoidon ja vanhustyön kehittäminen: Selvityshenkilön raportti”](https://julkaisut.valtioneuvosto.fi/bitstream/handle/10024/70723/Selv200630.pdf?sequence=1&isAllowed=y). Leena suositteli vanhusneuvoston jäseniä lukemaan raportin kokonaisuudessaan.

 Carl-Johan Nummelin, Varautuminen ja turvallisuuslautakunta

* ei asioita

 Nina Björkman-Nystén, Kansalliskielilautakunta

* ei asioita

 Petri Hyvönen, Aluevaltuusto

* Toukokuun aluevaltuuston kokous oli peruttu.
* Vanhusneuvosto kävi vilkkaan keskustelun hyvinvointialueen talouden tasapainottamistoimista.

**125 SIHTEERIN TOTEAMINEN**

 Vanhusneuvosto totesi kokouksessaan 5.9.2023, että Itä-Uudenmaan toimistosihteeri Jenny Kaustell toimii vanhusneuvoston sihteerinä. Jenny Kaustell siirtyy toisen työnantajan työtehtäviin ja lopettaa 30.6.2024.

 Itä-Uudenmaan vanhusneuvostolle on valittu uusi sihteeri Marlene Antell, joka jatkaa vanhusneuvoston sihteerinä 4.6.2024 lähtien.

 **Päätös:** Todettiin, että toimistosihteeri Marlene Antell toimii vanhusneuvoston sihteerinä

 4.6.2024 lähtien.

## MUUT ASIAT

* Itä-Uudenmaan hyvinvointialueen vanhusneuvostolle tuli 10.5.2024 kysely Ikäystävällisyyden laatuindikaattoreista. Vanhusneuvoston puheenjohtaja vastasi kyselyyn vanhusneuvoston puolesta. Puheenjohtaja esitti kyselyn vastaukset vanhusneuvostolle. (Liite: Enkät om åldringars välfärd maj 2024.docx)
* Vanhusneuvosto ehdottaa, että hyvinvointialue järjestää vanhusten asumista

käsittelevän seminaarin. Seminaarin aiheita:

* Ikäihmisten erilaisia asumismuotoja erityisesti, kun tarvitsevat erilaisia tukipalveluita.
* Esimerkkejä yhteisöllisestä asumisesta – voiko yhteisöllinen asuminen korvata ympärivuorokautista palveluasumista.
* Kunnan vastuu asuntojen ja asumisympäristön suunnittelusta
* Hyvinvointialueen vastuu palvelujen järjestelystä
* Vanhusneuvosto vie seminaariehdotuksen Itä-Uudenmaan hyvinvointialueen aluehallituksen käsittelyyn.

## **127 SEURAAVA** KOKOUS

 Seuraava kokous pidetään 28.8.2024 klo 13:00.

## 128 KOKOUKSEN PÄÄTTÄMINEN

 Kokous päätettiin klo 14:43.